הייקי מקטש

הייקי מקטש (בגרמנית: Heike Makatsch; נולדה ב-13 באוגוסט 1971) היא שחקנית גרמנייה.

ביוגרפיה
מקטש נולדה בדיסלדורף, ב-1988 נסעה למספר חודשים לניו מקסיקו על מנת לרכוש אנגלית בצורה טובה יותר.

היא למדה במשך ארבעה סמסטרים סוציולוגיה ומדעי המדינה באוניברסיטת דיסלדורף.

ב-1993 הופיעה לראשונה בטלוויזיה כשהנחתה מספר תוכניות בערוץ המוזיקה "VIVA".

ב-1996 הופיעה לראשונה בקולנוע בקומדיה "Männerpension" לצד טיל שווייגר.

ב-1997 שיחקה בסרט "Obsession" שהוצג לראשונה בפסטיבל הסרטים הבינלאומי בטורונטו, בסרט זה הכירה את בן זוגה דניאל קרייג איתו הייתה במערכת יחסים עד 2004.

ב-2002 שיחקה בסרט האימה "האויב שבפנים".

ב-2005 שיחקה בסרט המדע הבדיוני "A Sound of Thunder" המבוסס על סיפור קצר של ריי ברדבורי, באותה שנה גם הופיעה בסרט "דלתות נפתחות" עם אנדי מקדואל.

ב-2009 שיחקה בסרט "הדלת" לצד מאדס מיקלסן. שיחקה גם בסרט הדרמה הביוגרפי "Hilde", בו גילמה את הזמרת והשחקנית הילדגרד קנף.

ב-2011 גילמה את דודה פולי בהפקה גרמנית של הסרט "טום סוייר".

קישורים חיצוניים

שחקניות קולנוע וטלוויזיה גרמניות
זוכי פרס אמי הבין-לאומי: שחקנית
זוכי פרס אמי הבין-לאומי: שחקן
זמרות גרמניות
גרמניות שנולדו ב-1971
גרמנים שנולדו ב-1971